**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VI. volebné obdobie**

Číslo: CRD-1673/2012

### 200a

### S p o l o č n á s p r á v a

**výborov Národnej rady Slovenskej republiky o prerokovaní návrhu poslanca Národnej rady Slovenskej republiky Maroša KONDRÓTA na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 200) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre verejnú správu a regionálny rozvoj ako gestorský výbor k **návrhu** **poslanca Národnej rady Slovenskej republiky Maroša KONDRÓTA na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 200)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 239 z 27. septembra 2012 pridelila **návrh poslanca Národnej rady Slovenskej republiky Maroša KONDRÓTA na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 200)** na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **a**

**Výboru Národnej rady Slovenskej republiky pre verejnú správu a regionálny rozvoj;**

 Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 105 z 9. októbra 2012 s návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 Výbor Národnej rady Slovenskej republiky pre verejnú správu a regionálny rozvoj uznesením č. 39 z  11. októbra 2012 s  návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky uvedených pod bodom III. tejto správy vyplývajú tieto pozmeňujúce a doplňujúce návrhy:

1. **K čl. I, 6. bodu**

Na konci 6. bodu sa dopĺňa veta:

„Poznámky pod čiarou k odkazom 4 až 6 sa vypúšťajú.“.

Vypustenie poznámok pod čiarou súvisí s novým znením § 12 ods. 4 a § 17 ods. 3 v čl. I, v ktorých sa pôvodne odkazy k týmto poznámkam pod čiarou nachádzali.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 8. bodu**

V § 12a ods. 1 sa slovo „vymenúva“ nahrádza slovami „poveruje zastupovaním“ a slovo „vymenovaní“ sa nahrádza slovom „poverení“. V § 12a ods. 2 sa slovo „vymenovať“ nahrádza slovami „poveriť zastupovaním“ a v § 12a ods. 3 sa slovo „vymenuje“ nahrádza slovami „poverí zastupovaním“.

Pripomienka zosúlaďuje pojmoslovie so zákonom č. 369/1990 Zb. o obecnom zriadení v znení neskorších predpisov, ktorý v súvislosti so zastupovaní starostu v § 13b ods. 1 používa pojem „poverí zastupovaním“.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 17. bodu**

V § 17a ods. 1 sa slovo „vymenúva“ nahrádza slovami „poveruje zastupovaním“. V § 17a ods. 2 sa slovo „vymenovať“ nahrádza slovami „poveriť zastupovaním“ a v § 17a ods. 3 sa slovo „vymenuje“ nahrádza slovami „poverí zastupovaním“.

Pripomienka zosúlaďuje pojmoslovie so zákonom č. 369/1990 Zb. o obecnom zriadení v znení neskorších predpisov, ktorý v súvislosti so zastupovaní starostu v § 13b ods. 1 používa pojem „poverí zastupovaním“.

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I, 17. bodu**

V § 17a ods. 5 sa za slovo „pričom“ vkladá slovo „zároveň“ a za slová „v prípade“ sa vkladá slovo „jeho“.

Legislatívno-technická pripomienka spresňuje dané ustanovenie a zosúlaďuje s čl. I, 8. bodom (§ 12a ods. 1).

Ústavnoprávny výbor NR SR

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. I – nový bod**

 Za 24. bod sa vkladá nový 25. bod, ktorý znie:

 „Za § 31b sa vkladá nový § 31c, ktorý vrátane nadpisu znie:

„§ 31c

Prechodné ustanovenia k úpravám účinným od 1. decembra 2012

1. Na konanie o uložení pokuty začaté pred 1. decembrom 2012 sa vzťahujú doterajšie predpisy.
2. Námestníci primátora ustanovení do funkcie pred 1. decembrom 2012 zostávajú vo funkcii aj naďalej, ak primátor nepoverí zastupovaním nových námestníkov najneskôr do 1. januára 2012.
3. Zástupca starostu ustanovený do funkcie pred 1. decembrom 2012 zostáva vo funkcii aj naďalej, ak starosta nepoverí zastupovaním nového zástupcu najneskôr do 1. januára 2012.“.

Prechodné ustanovenia reagujú na navrhovanú odlišnú úpravu ukladania pokút a zároveň umožňujú vymenovanie nových zástupcov starostov resp. námestníkov primátora ihneď po nadobudnutí účinnosti tohto zákona.

Výbor NR SR pre verejnú správu a regionálny

rozvoj

**Gestorský výbor odporúča schváliť.**

1. **K čl. II**

Čl. II znie:

„Čl. II

Tento zákon nadobúda účinnosť 1. decembra 2012.“.

Novo naformulované ustanovenie o účinnosti návrhu zákona reflektuje na potrebu ustanovenia konkrétneho termínu nadobudnutia účinnosti, vzhľadom na potrebu špecifikácie konkrétnych dátumov v prechodných ustanoveniach.

Výbor NR SR pre verejnú správu a regionálny

rozvoj

**Gestorský výbor odporúča schváliť.**

**V.**

 Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1, 2, 3, 4, 5 a 6 s  odporúčaním gestorského výboru **schváliť**.

**VI.**

 Gestorský výbor na základe stanovísk výborov k  **návrhu** **poslanca Národnej rady Slovenskej republiky Maroša KONDRÓTA na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 200)** vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča** Národnej rade Slovenskej republiky **návrh** **poslanca Národnej rady Slovenskej republiky Maroša KONDRÓTA na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 200)** v znení schválených pozmeňujúcich a doplňujúcich návrhov uvedených v tejto správe a prednesených v rozprave **s c h v á l i ť.**

Spoločná správa výborov Národnej rady Slovenskej republiky o **návrhu** **poslanca Národnej rady Slovenskej republiky Maroša KONDRÓTA na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 200a)** bola schválená v druhom čítaní uznesením gestorského výboru č. 46 zo  16. októbra 2012.Výbor určil poslanca **Dušana BUBLAVÉHO** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky,
2. navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom poslaneckom návrhu zákona **ihneď** po ukončení rozpravy k nemu (§ 83 ods. 4, a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Zároveň po skončení druhého čítania, pristúpiť k tretiemu čítaniu **ihneď** podľa § 84 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Igor C H O M A,** v. r.

predseda

Výboru NR SR pre verejnú správu

a regionálny rozvoj

Bratislava 16. októbra 2012